Diari Oficial de la Generalitat Valenciana


Sumari del DOGV 4803, del 22-07-2004 (2004/7548)

ORDE de 6 de juliol de 2004, de la Conselleria de Cultura, Educació i Esport, per la qual es modifiquen els crèdits que financen les ajudes convocades per mitjà de l'Orde de 5 de març de 2004, per la qual es convoquen diferents tipus d'ajudes i beques per al foment de la investigació tècnica i el desenvolupament tecnològic a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4803

Data del DOGV
:   22-07-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/7548


Data del document
:   06-07-2004

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * centre d'investigació
    * assignació per estudis
    * investigació científica
    * universitat
    * personal d'investigació
    * suport econòmic
    * recerca i desenvolupament
    * projecte d'investigació
    * ajuda pública

ORDE de 6 de juliol de 2004, de la Conselleria de Cultura, Educació i Esport, per la qual es modifiquen els crèdits que financen les ajudes convocades per mitjà de l'Orde de 5 de març de 2004, per la qual es convoquen diferents tipus d'ajudes i beques per al foment de la investigació tècnica i el desenvolupament tecnològic a la Comunitat Valenciana. [2004/X7548]
  
La Conselleria de Cultura, Educació i Esport, per mitjà de l'Orde de 5 de març de 2004, va convocar diferents tipus d'ajudes i beques per al foment de la investigació tècnica i el desenvolupament tecnològic a la Comunitat Valenciana. En l'esmentada orde s'establixen, segons la Llei 17/2003, de 30 de desembre, de Pressuposts de la Generalitat Valenciana per a l'exercici 2004, els crèdits i línies de subvenció.
  
No obstant això, en esta data hi ha disponibilitat pressupostària en les línies T4685 enfortiment de la bases cientificotècniques de la Comunitat Valenciana i T4019 accions d'investigació, d'acord amb la modificació pressupostària aprovada per Acord del Consell de la Generalitat Valenciana de data 25 de juny de 2004, amb la finalitat de complir amb els compromisos previs derivats de les actuacions de l'extingida Agència Valenciana de Ciència i Tecnologia.
  
Per tot això, i fent ús de les facultats que em conferix l'article 47.11 del text refós de la Llei d'Hisenda Pública de la Generalitat Valenciana i el Decret 115/2003, d'11 de juliol, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Cultura, Educació i Esport
  
ORDENE
  
Primer
  
Modificar la quantia del crèdit destinat a finançar l'Orde de 5 de març de 2004, per la qual es van convocar diferents tipus d'ajudes i beques per al foment de la investigació tècnica i el desenvolupament tecnològic a la Comunitat Valenciana, en les línies de subvenció que tot seguit s'especifiquen, dirigides a les ajudes per a l'adquisició, renovació o millora d'infraestructures, ajudes per a projectes d'investigació científica i desenvolupament tecnològic i ajudes per a grups d'investigació:
  
Descripció: Enfortiment de les bases cientificotècniques de la Comunitat Valenciana
  
Línia de subvenció: T4685
  
Consignació pressupostària inicial: 676.000 euros
  
Increment: 2.270.649
  
Consignació pressupostària final: 2.946.649 euros
  
Procedència i quantia dels fons: propis
  
Descripció: Accions d'investigació
  
Línia de subvenció: T4019
  
Consignació pressupostària inicial: 1.196.000 euros
  
Increment: 1.031.443 euros
  
Consignació pressupostària final: 2.227.443 euros
  
Procedència i quantia de fons: propis
  
Segon
  
Publicar la present orde en el Diari Oficial de la Generalitat Valenciana.
  
DISPOSICIÓ FINAL
  
Única. La present orde entrarà en vigor l'endemà de la publicació en el Diari Oficial de la Generalitat Valenciana.
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra la present orde, que esgota la via administrativa, es podrà interposar recurs postestatiu en reposició o plantejar directament recurs contenciós administratiu, en el terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes comptador des de l'endemà de la publicació de la present orde en el Diari Oficial de la Generalitat Valenciana.
  
b) El recurs contenciós administratiu s'haurà d'interposar davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació de la present orde en el Diari Oficial de la Generalitat Valenciana.
  
València, 6 de juliol de 2004
  
El conseller de Cultura, Educació i Esport,
  
ESTEBAN GONZÁLEZ PONS